"15 ngoko kweza kuyesu abafarisi nababhali bevela eyerusalem,+ besithi: 2 “kutheni abafundi bakho besigqitha isithethe sabantu bamaxesha angaphambili? ngokomzekelo, abazihlambi izandla zabo xa beza kudla isidlo.”+ 3 ekuphenduleni wathi kubo: “kutheni nani niwugqitha umyalelo kathixo ngenxa yesithethe senu?+ 4 ngokomzekelo, uthixo wathi, ‘beka uyihlo nonyoko’;+ yaye wathi ‘lowo utshabhisa uyise okanye unina makafe.’+ 5 kodwa nina nithi, ‘nabani na othi kuyise okanye kunina: “nakuphi na endinako ebekunokuba yingenelo kuwe, ndikunikele kuthixo njengesipho,” 6 makangambeki uyise konke konke.’+ ngoko nilitshitshisile ilizwi likathixo ngenxa yesithethe senu.+ 7 bahanahanisindini,+ watyapha ukuprofeta ngani uisaya,+ xa wathi, 8 ‘esi sizwana sindibeka ngemilebe yaso, kanti intliziyo yaso ikude lee kum.+ 9 sindinqulela ilize, kuba sifundisa iimfundiso eziyimiyalelo yabantu.’”+ 10 ngako oko wasibizela kufutshane isihlwele waza wathi kuso: “phulaphulani nize nikuqonde oku:+ 11 asikokungena emlonyeni wakhe okumenza inqambi umntu; kodwa okuphuma emlonyeni wakhe kuko okumenza inqambi umntu.”+ 12 beza ke abafundi kuye baza bathi: “uyazi na ukuba abafarisi bakhubekile bakuva oko ukuthethileyo?”+ 13 ekuphenduleni wathi: “sonke isityalo esingatyalwanga ngubawo osemazulwini siya kuncothulwa.+ 14 bayekeni benjalo. bangabakhokeli abaziimfama. ukuba ke, imfama ikhokela enye imfama, zombini ziya kweyela emhadini.”+ 15 esabela upetros wathi kuye: “sicacisele lo mzekeliso.”+ 16 ngako oku wathi: “kanti nani nikwanje na ukungaqondi?+ 17 aniqondi na ukuba yonk’ into engena emlonyeni idlulela emathunjini ize ikhutshelwe kumjelo ogutyulayo? 18 noko ke, izinto eziphuma emlonyeni ziphuma entliziyweni, kwaye ezo zinto zimenza inqambi umntu.+ 19 ngokomzekelo, entliziyweni kuphuma iingcinga ezingendawo,+ ukubulala, ukukrexeza, uhenyuzo, ubusela, ubungqina bobuxoki, izinyeliso.+ 20 zizo ezo izinto ezimenza inqambi umntu; kodwa ukutya ngezandla ezingahlanjwanga akumenzi nqambi umntu.”+ 21 emkile apho, uyesu waya kwimimandla yasetire nasesidon.+ 22 yaye, khangela! kwaphuma umfazi wasefenike+ evela kuloo mimandla waza wadanduluka kakhulu, esithi: “yiba nenceba kum,+ nkosi, nyana kadavide. intombi yam iphethwe kakubi yidemon.” 23 kodwa akazange athethe nelizwi ukumphendula. ngoko beza abafundi bakhe baza bamcela besithi: “mndulule; ngenxa yokuba uyasilandela edanduluka.” 24 ekuphenduleni wathi: “andithunyelwanga nakubaphi na ngaphandle kwezimvu ezilahlekileyo zendlu kasirayeli.”+ 25 weza ke umfazi lowo waqubuda kuye, esithi: “nkosi, ndincede!”+ 26 ekuphenduleni wathi: “akulunganga ukuthabatha isonka sabantwana uze usiphose ezinjaneni.” 27 wathi: “ewe, nkosi; kodwa ngokwenene iinjana zidla iimvuthuluka eziwa etafileni yabaninizo.”+ 28 waza ke uyesu waphendula wathi kuye: “owu mfazi, ukholo lwakho lukhulu; makwenzeke kuwe ngokomnqweno wakho.” yaphiliswa ke intombi yakhe kwangelo lixa.+ 29 ecanda ilizwe ukusuka apho, uyesu wafika ngakulwandle lwasegalili,+ wenyuka intaba,+ waza wahlala phantsi. 30 kweza kuye izihlwele ezikhulu, zinabantu ababeqhwalela, izilima, iimfama, izimumu, nabanye abaninzi, zababeka ezinyaweni zakhe, waza wabaphilisa;+ 31 kangangokuba isihlwele sathi manga njengoko sasibona izimumu zithetha neziqhwala zihamba neemfama zibona, saza samzukisa uthixo kasirayeli.+ 32 kodwa uyesu wabizela kuye abafundi bakhe waza wathi:+ “ndiyasisizela+ esi sihlwele, ngenxa yokuba sekuziintsuku ezintathu sihleli nam yaye asinanto yakudla; kwaye andifuni kusindulula singatyanga. kunokwenzeka sityhafe endleleni.” 33 noko ke, abafundi bathi kuye: “siya kuzifumana phi kule ndawo ingasese izonka ezinokwanela isihlwele esingaka?”+ 34 waza uyesu wathi kubo: “zingaphi izonka eninazo?” bathi: “zisixhenxe, neentlanzana ezimbalwa.” 35 ngoko, emva kokuyalela isihlwele ukuba singqendeve emhlabeni, 36 wazithabatha ezo zonka zisixhenxe neentlanzi waza, emva kokubulela, waziqhekeza, wazabela abafundi, baza bona abafundi bazabela izihlwele.+ 37 badla bonke banela, baza bazalisa iingobozi zomphako ezisixhenxe ngamaqhekeza aseleyo.+ 38 kanti abo babesidla yayingamadoda angamawaka amane, ngaphandle kwabafazi nabantwana abaselula. 39 ekugqibeleni, emva kokundulula izihlwele, wakhwela esikhepheni waya kwimimandla yasemagadan.+